Bu haqda Samarqand shahrida o‘tkazilayotgan O‘zbekiston-Vengriya biznes-forumida Investitsiyalar va tashqi savdo vaziri Jamshid Xo‘jayev ma’lum qildi. Jamshid Xo‘jayev «Islohotlarimizning keyingi ustuvor yo‘nalishlari bu: qonun ustuvorligini ta’minlash;   sud-huquq tizimini yanada isloh qilish;   korrupsiyaga qarshi samarali kurashish;   bank-moliya tizimlarini zamon talablariga mos ravishda takomillashtirish;   davlat ulushi mavjud bo‘lgan yirik sanoat va infratuzilma korxonalarini xususiylashtirish;   Jahon savdo tashkilotiga qo‘shilish jarayonini jadallashtirib, uning to‘laqonli a’zosiga aylanish. Shuningdek, energetika, transport, sog‘liqni saqlash va ta’lim sohalarida qo‘shma loyihalarni amalga oshirishda davlat-xususiy sheriklik mexanizmlarini joriy etishni yanada kengaytiramiz», — dedi Xo‘jayev.